ההרפתקה המוזרה של ג'וג'ו

**(ספוילרים לאנימה ולמאנגה)ההרפתקה המוזרה של ג'וג'ו** (ביפנית: **ジョジョの奇妙な冒険**,‏ באנגלית: **JoJo's Bizarre Adventure**) היא סדרת מאנגה, שנכתבה ואויירה על ידי הירוהיקו אראקי, פורסמה בהמשכים במגזין שונן ג'אמפ השבועי (Weekly Shonen Jump) מ-1987 עד 2004 ובמגזין חודשי אולטרה ג'אמפ (Ultra Jump) מ-2005.

הסדרה מחולקת לשמונה חלקים, כל חלק עוקב אחר הסיפור של פרוטגוניסט חדש הנושא את הכינוי "ג'וג'ו" ומשתייך לשושלת משפחת ג'וסטאר; החלק הנוכחי, "ג'וג'וליון" התחיל לצאת בהמשכים במאי 2011.

סדרת OVA בעלת 13 פרקים הופקה על ידי סטודיו A.P.P.P בין השנים 1993 ל-2002, וזו עיבדה את החלק השלישי של המאנגה, צלבני אבק הכוכבים. בהמשך, הפיק הסטודיו סרט אנימה שעיבד את החלק הראשון של המאנגה, דם הפנטום, והוא יצא לאקרני בתי הקולנוע שביפן בשנת 2007. באוקטובר 2012, שודרה לראשונה בערוץ Tokyo MX סדרת אנימה שהופקה על ידי הסטודיו David Production, שעקבה אחרי החלק הראשון והשני של המאנגה. סטודיו זה עיבד את חלקי המאנגה לעונות נוספות במהלך השנים- את החלק השלישי בשנת 2013, את החלק הרביעי בשנת 2016, ואת החלק החמישי בשנת 2018. סרט לייב אקשן המבוסס על החלק הרביעי של המאנגה שודר ביפן בשנת 2017.

ששת החלקים הראשונים מתחברים לסאגה המתארת את הקונפליקטים העל טבעיים בין חברי משפחת ג'וסטאר ונבלים שונים. ההרפתקה המוזרה של ג'וג'ו נמכרה ביותר מ־100 מיליון עותקים, מה שהופך אותה לאחת מסדרות המאנגות הנמכרות ביותר בכל הזמנים.

כל אחד משמונת גיבורי העלילה הוא חבר במשפחת ג'וסטאר, שצאצאיה נושאים כתם לידה בצורת כוכב מעל השכמה השמאלית, ושם שאפשר לקצר ל"ג'וג'ו". העלילה הכללית של כל חלק מתארת, בדרך כלל, את הגיבור הראשי, שאוסף קבוצה של בעלי ברית, שלומדים לשלוט ביכולתם העל טבעית, נלחמים באויבים שונים, ומתעמתים עם הנבל הכי חזק שבכל חלק. ששת החלקים הראשונים של הסדרה לוקחים מקום בתוך המשכיות יחידה שהסכסוך הרב דורי שלה נובע מתוך היריבות בין ג'ונתן ג'וסטאר ודיו ברנדו, בעוד ששני החלקים האחרונים מתחרשים ביקום חלופי, שם עץ משפחת ג'וסטאר עבר שינוי כבד.

### דם הפנטום (Phantom Blood)

* **כרכים 1–5, 44 פרקים, אנימה: 9 פרקים**

בסוף המאה ה-19 באנגליה, אביו של ג'ונתן ג'וסטאר, ג'ורג', מאמץ את דיו בראנדו, בנו של איש עני שג'ורג' חושב שהציל את חייו אף על פי שבפועל ניסה לגנוב ממנו את רכושו. דיו מנסה להרוס את חיי ג'ונתן ולהפוך את אביו לשונאו, כדי לקבל את הירושה של משפחת ג'וסטאר. למרות זאת, ניסיונותיו נכשלים והוא נאלץ להשתמש במסכת אבן קדומה שהופכת אותו לערפד. ג'ונתן משתמש בטכניקה ששמה האמון (תנודה או אַדְוָה ביפנית), הכוללת שליטה באנרגיית החיים וזרימת הדם דרך נשימה, אותה למד מן המנטור שלו, ויליאם זפלי, אשר כבר נתקל בעברו בכוחות של מסכת האבן. יחד עם ויליאם ועם חבר כנופיה לשעבר בשם רוברט א.ו. ספידווגון, ג'ונתן יוצא להילחם בדיו, על מנת למנוע ממנו להשתלט על העולם.

### נטיית הקרב (Battle Tendency)

* **כרכים 5–12, 69 פרקים, אנימה: 17 פרקים**

בשנת 1938, בניו יורק, חי ג'וזף ג'וסטאר, נכדו של ג'ונתן. לאחר ששמע שספידווגון מת בחפירה ארכאולוגית, הוא הולך למקסיקו בשביל לחקור את ההתעוררות של איש עמוד (Pillar man), ישות דמוית אדם עתיקה ובעלת כוח עצום שהגזע שלה הוא האחראי ליצירתן של מסכות האבן. עוד שלושה אנשי עמוד מתעוררים ברומא, ומחפשים את האבן האדומה של אג'א, שיכולה להפוך אותם ליצורים האולטימטיביים. בשביל להביס אותם ג'וזף חובר לסיזר זפלי, נכדו של וויל, וביחד הם מתאמנים לשלוט בכוח ההאמון. המורה שלהם היא אישה בשם ליסה-ליסה, שהיא גם השומרת של האבן האדומה של אג'א שלבסוף מתגלת כאליזבת ג'וסטאר ואמו של ג'וזף.

### צלבני אבק הכוכבים (Stardust Crusaders)

* **כרכים 13–28, 152 פרקים, אנימה: 48 פרקים**

בשנת 1988, ג'וטארו קוג'ו, תלמיד תיכון יפני, מוצא את עצמו בכלא בגלל שהוא מאמין שהוא מכושף על ידי "רוח רעה". אמו, הולי קוג'ו קוראת לאביה, ג'וזף ג'וסטאר על מנת שיכניס היגיון בבנה. בעזרתו של חברו, נביא עתידות מצרי בשם מוחמד עבדול, ג'וזף מגלה שג'וטארו פיתח כוח על טבעי הנקרא סטאנד (Stand), שהופיע במשפחתם בגלל תחייתו של דיו, שגנב את גופו של ג'ונתן ויצר קשר דם בינו לבין משפחת ג'וסטאר. ג'וזף מסביר שהסטאנד, יכולת על טבעית, הוא התגלמות כוח המשתמש בצורת דמות שאינה גשמית. אחרי סיכול ניסיון ההתנקשות של תלמיד תיכון בשם נוריאקי קאקיואין, אשר היה תחת שליטתו של דיו, ג'וזף וג'וטארו מגלים שהולי גוססת כתוצאה מהתעוררות לא רצונית של הסטאנד שלה. ג'וטארו מחליט למצוא ולהרוג את דיו, וג'וזף מוביל אותו, את עבדול ואת קאקיואין (שהחלים) אל מצרים, בה דיו שוכן. בדרכם ליעד הם נלחמים במשתמשי סטאנד אויבים, אך גם פוגשים בבעלי ברית- הסייף הצרפתי ז'אן פייר פולנארף, שרוצה לנקום בשם מות אחותו, וכלב בוסטון טרייר בעל אינטליגנציה אנושית ששמו איגי. יחדיו הם יוצאים למסע מסביב לעולם במטרה להגיע למקום הימצאו של דיו במצרים, לפני שיעברו 50 ימים שלאחריהם הולי תמות.

### היהלום בלתי שביר (Diamond Is Unbreakable)

* **כרכים 29–47, 174 פרקים, אנימה: 39 פרקים (4 פרקים נוספים בפורמט OVA \ הוצאה ישירה לווידאו)**

בקיץ 1999, ג'וטארו מגיע לעיירה היפנית הבדיונית, מוריו, ונפגש עם ג'וסקה היגאשיקאטה כדי לספר לו שהוא בנו הממזר של ג'וזף ג'וסטאר, אך גם על מנת להזהיר אותו שמוריו מתמלאת במשתמשי סטאנד. ג’וסקה מגלה על החץ והקשת המסתוריים, שביכולתם להעניק סטאנד לאלו שנדקרים על ידי ראש החץ. לאחר שהוא משיג נקמה על משתמש סטאנד שהרג את סבו, ג'וסקה מסכים לעזור לג'וטארו לתפוס את האדם שמחזיק בחץ ובקשת על מנת לעצור את התופעה. אל השניים מצטרפים קואיצ'י הירוסה, שנדקר מהחץ; אוקויאסו ניג'ימורה, שאחיו השתמש בחץ ובקשת עד שאלו נגנבו ממנו; מאייר המאנגה המפורסם רוהאן קישיבה; ואביו המבוגר ג'וזף ג'וסטאר. יחד החבורה נקלעת לקרבות עם משתמשי הסטאנד החדשים שבמוריו. לאחר זמן מה, אחד מחבריהם מת, וזה מוביל אותם לגלות על רוצח סדרתי שהשיג יכולת סטאנד על ידי החץ. ג'וסקה וחבריו נאלצים לרדוף אחר האדם שמאיים על שלום העיירה, ולעצור אותו לפני שיהיה מאוחר מדי.

### רוח מוזהבת (Golden Wind)

* **כרכים 47–63, 155 פרקים, אנימה:39 פרקים**

בשנת 2001, ג'ורנו ג'ובאנה, בנו של דיו (כאשר הזה השתלט על גופו של ג'ונתן) מעיר את כוחות הסטאנד שלו, ונתקל בברונו בוצ'לאטי – גנגסטר בקרטל הסמים וארגון המאפיה "פאסיונה" (Passione). ג'ורנו מחליט להצטרף ליחידה שבוצ'לאטי מוביל על מנת למגר מבפנים את עסקאות הסמים שיוצר הארגון בנאפולי שבאיטליה. את ארגון המאפיה מנהיג הבוס המסתורי, שמחביא את זהותו גם מהבכירים ביותר בארגון. לאחר שג'ורנו מתנקש בקאפו מהארגון על מנת שבוצ'לאטי יתפוס את מקומו, מקבלת היחידה משימה ישירה מהבוס להוביל בבטחה את בתו הביולוגית טריש לוונציה – שם הוא נמצא. בדרך רודפת אחריהם יחידת המתנקשים, שרוצה לנצל את טריש כדי לגלות את זהותו האמיתית של הבוס ולהרוג אותו כנקמה על שרצח שניים מחברי היחידה.

### אוקיינוס האבן (Stone Ocean)

* **כרכים 64–80, 158 פרקים**

בשנת 2011 ליד נמל סנט לוסי, פלורידה, ג'ולין קוג'ו (בתו של ג'וטארו קוג'ו) נעצרת ונכלאת בכלא "רחוב הדולפין הירוק" באשמת רצח. לפני שהיא נאסרת, ג'ולין נדקרת על ידי חתיכה קטנה מאחד מהחצים שמעירים את כוחות הסטאנד, ומעירה את הסטאנד שלה "Stone Free". לאחר שג'וטארו מבקר את ג'ולין בכלא, הוא מותקף על ידי הסטאנד "וויטסנייק" (Whitesnake), אשר יכול לקחת מאנשים תכונות ומאפיינים אנושיים ולצרוב אותם על דיסקים. ג'וטארו נכנס לקומה וג'ולין וחבריה לכלא מאחדים כוחות בשביל להציל אותו.

### מרוץ כדור הפלדה (Steel Ball Run)

* **כרכים 81–104, 95 פרקים**

בציר זמן אלטרנטיבי ב-1890, מוחזקת על ידי נשיא ארצות הברית, פאני וואלנטיין, תחרות רכיבת סוסים העוברת לרוחבה של הארץ, שהפרס על זכייה בה עומד על 50,000$. המטרה האמיתית של הנשיא היא איסוף חלקי גופה של קדוש, שבעזרתה יוכל לממש את החלום הפטריוטי שלו. המתחרים ג'יירו זפלי וג'וני ג'וסטאר מגלים את הסיבה לארגון המרוץ, ונאלצים להגן על עצמם מהמתנקשים שהנשיא שלח בעקבותיהם.

## דמויות

### דם הפנטום

* **ג'ונתן ג'וסטאר (Jonathan Joestar)** - בנו טוב הלב והג'נטלמן של ג'ורג' ג'וסטאר. יריבו ואחיו המאמץ של דיו ברנדו. לאחר שדיו הופך לערפד והורג את אביו, ג'ונתן יוצא למסע להביס את דיו בעזרת כוח ההאמון, אותו הוא לומד מזפלי. מאוהב בארינה בפנדלטון ואף מתחתן איתה. נהרג על ידי דיו אשר משתלט על גופו.
* **דיו בראנדו (Dio Brando)** - בנו של הנוכל דאריו בראנדו ואחיו המאומץ של ג'ונתן ג'וסטאר. גדל בעוני מחפיר ולאחר שאומץ החליט לנסות ולגרום לג'ורג' ג'וסטאר להוריש לו את הונו במקום לג'ונתן. לאחר שמזימתו נכשלה והוא הפך לערפד בעזרת כוחה של מסכת האבן, מחליט לנסות להשתלט על העולם ולהשמיד את משפחת ג'וסטאר. דיו הוא האנטגוניסט הראשי ב"דם הפנטום" וממשיך להיות האנטגוניסט הראשי גם ב"צלבני אבק הכוכבים". שמו לקוח משמותיהם של הזמר רוני ג'יימס דיו והשחקן מרלון ברנדו.
* **רוברט אי. או. ספידווגון( Robert E.O. Speedwagon)** - חבר כנופית רחוב מלונדון אשר ניסה להרוג את ג'ונתן אך הפך לבן בריתו נאמן ביותר. הקים את 'קרן ספידווגון' אשר מסייעת לאורך השנים למשפחת ג'וסטאר. שמו לקוח משם הלהקה אר.אי.או ספידווגון.
* **וויל א. זפלי (Will A. Zeppeli)** - מאסטר של אמנות הלחימה האמון וארכאולוג איטלקי שחקר את ההיסטוריה של מסכת האבן. לאחר ששמע על דיו וכוונותיו להשתמש במסכה על מנת להשתלט על העולם, החליט לאמן את ג'ונתן את אומנות ההאמון כדי להביסו. נהרג בקרב נגד טארקוס. שמו לקוח משם הלהקה לד זפלין.
* **טארקוס וברופורד (Tarkus & Bruford) -** זוג אבירים מהמאה ה-16 אשר שירתו את מלכת סקוטלנד, מרי, והוצאו להורג. הוחזרו לחיים בתור זומבים על ידי דיו על מנת להרוג את ג'ונתן. שמותיהם לקוחים משמות האלבום Tarkus של להקת אמרסון, לייק ופאלמר והמתופף ביל ברופורד.
* **טונפטי (Tonpetty)**, **דייר (Dire)** **וסטראיזו (Straizo)** - שלושה משתמשי האמון מטיבט שאחד מהם היה המאסטר של זפלי אשר הגיעו לסייע להביס את דיו וצבאו. שמותיהם לקוחים משמות הזמן טום פטי והלהקה דייר סטרייטס.

### נטיית הקרב

**ג'וזף ג'וסטאר (Joseph Joestar)** - נכדם של ג'ונתן ג'וסטאר וארינה פדלטון. נער יתום בן 18 החי בניו יורק יחד עם סבתו ובעל יכולות האמון טבעיות. לאחר שנלחם בסטרייזו שהפך לערפד, נוסע ג'וזף למקסיקו להציל את ספידווגון שנחטף על ידי חיילים נאצים המעירים את אנשי העמודים משנתם. בעקבות כך, ג'וזף מתחיל לעבור אימונים אינטנסיבים לשליטה בהאמון אצל המאסטרית ליסה ליסה על מנת לעצור מבעדם להשיג את אבן האדומה של אג'א. מאבד את ידו השמאלית בקרב נגד קארס.

* **סיזר אנטוניו זפלי (Ceasar Anthonio Zeppeli)** - נכדו של וויל זפלי ותלמידה של ליסה ליסה. לוחם להאמון בעל טכניקת הבועות אשר מסייע לג'וזף להילחם באנשי העמודים. נהרג בקרב נגד וואמו.
* **ליסה ליסה (Lisa Lisa)**- מאסטרית האמון שלמדה את טכניקת ההאמון מסטראיזו אשר מאמנת את ג'וזף וסיזר על מנת שיוכלו לשלוט בהאמון ולהביס את אנשי העמודים. בסוף הסיפור התגלה שהיא הייתה התינוקת אותה הצילה ארינה מהספינה ושהיא למעשה אימו של ג'וזף. ואשתו של בנה הביולוגי של ארינה שמה לקוח משמה של הזמרת ליסה ליסה.
* **רודול וון-סטרוהיים (Rudol Von Stroheim)** - שטורמבאנפיהרר בצבא הנאצי אשר אחראי על יחידת המחקר החוקרת את אנשי העמודים. מעריץ נלהב של מדע ובעיקר של עולם המדע הגרמני אותו הוא מחשיב כטוב בעולם. הופך לסייבורג לאחר שגופו נהרס בקרב נגד סנטנה ומשתף פעולה עם קרן ספידווגון על מנת להביס את שאר אנשי העמודים. בסוף המאנגה נאמר שוון-סטרוהיים נהרג בקרב על סטלינגרד. שמו לקוח משמו של השחקן הגרמני אריך פון שטרוהיים.
* **לוגינס ומשינה ( Loggins & Messina)** - מאסטרי האמון אשר אימנו את ג'וזף וסיזר יחד עם ליסה ליסה. שמותיהם לקוחים משמם של המוזיקאים קני לוגינס וג'ים מסינה.
* **סוזי קיו (Suzi Q)** - המשרתת של ליסה ליסה שאינה משתמשת האמון. מצאה את ג'וזף לאחר הקרב נגד קארס, טיפלה בו ולבסוף נישאה לו. שמה לקוח מהשיר Susie Q של הזמר דייל הוקינס ומשמה של הזמרת סוזי קוואטרו.

#### אנשי העמודים

* **סנטנה (Santana)** - אחד מאנשי העמודים והראשון להתעורר. משרתם של קארס, וואמו ואיסידיסי אשר ננטש במקסיקו על ידם עד שחזר לחיים על ידי חייליו של סטרוהיים. הובס על ידי ג'וזף מכיוון שאיננו ידע שכח ההאמון הוא חולשתם של אנשי העמודים. שמו לקוח משמו של המוזיקאי קרלוס סנטנה.
* **קארס (Kars)** - מנהיגם של אנשי העמודים ויוצר מסכת האבן. יצר את מסכת האבן על מנת להפטר מחולשת הגזע שלו לאור השמש ולהפוך לצורת החיים האולטימטיבית. בעל זוג להבים אשר יוצאים מזרועותיו ורגליו. כיום הוא מרחף קפוא בחלל שמו לקוח משם הלהקה המכוניות(The Cars).
* **וואמו (Wamuu)** - אחד מאנשי העמודים אשר מנסים להשיג את האבן האדומה של אג'א. בעל היכולת לשלוט בתנועות גופו כך שיוכל לתקוף בעזרת רוח. הרג את סיזר בקרב בניהם בשווייץ והובס לאחר מכן על ידי ג'וזף. שמו לקוח משם הלהקה וואם.
* **איסידיסי (Esidisi)** - אחד מאנשי העמודים אשר מנסים להשיג את האבן האדומה של אג'א. בעל היכולת להעלות את טמפרטורת הגוף שלו ואף להצר את הורידים שלו מחוץ לגופו ולהשתמש בהם ובדמו כנשק. הובס על ידי ג'וזף אך מוחו המשיך לחיות ללא גוף עד שהושמד על ידי אור השמש. שמו לקוח משם הלהקה AC/DC.

### צלבני אבק הכוכבים

#### הצלבנים

* **ג'וטארו קוג'ו (Jotaro Kujo)** - הנכד החצי יפני של ג'וזף וסוזי ובנה של הולי. יוצא למסע למצרים על בכדי להציל את אמו ולחסל את דיו לפני שתמות. לאחר התחייה של דיו, ג'וטארו קיבל את הסטאנד **סטאר פלטינום/כוכב פלטינה (Star Platinum)**, סטאנד בעל כוח פיזי עצום ויכולת ולעצור את הזמן לחמש שניות ובעל צורת בן אדם המזכיר את ג'וטארו עצמו.

* **ג'וזף ג'וסטאר (Joseph Joestar)** - הדמות הראשית של החלק השני ובעל ברית מרכזי בחלק זה, ג'וזף הוא סבו של ג'וטארו ומשמש כמעיין מנהיג ומנטור לצלבנים בדרכם למצרים. לאחר תחייתו מחדש של דיו, מקבל את הסטאנד **הרמיט פרפל/נזיר סגול (Hermit Purple)**, אשר נראה כמו גפנים סגולים וקוצנים המסוגלים לתפוס דברים ולגלות דברים כאשר הוא משולב עם מכשיר טלוויזיה או מצלמה.
* **מוחמד עבדול (Muhammad Avdol)** - מגיד עתידות ממצרים וחבר קרוב של ג'וזף ג'וסטאר. בעל ידע נרחב על סטאנדים אשר מסייע לג'וטארו וג'וזף במסעם להגיע אל דיו. בעל הסטאנד **מג'ישנס רד/המכשף האדום (Magician's Red)** אשר יכול לשלוט באש. שמו לקוח משמה של הזמרת פאולה עבדול.
* **נוריאקי קאקיואין (Noriaki Kakyoin)** - תלמיד תיכון יפני אשר נשלח להרוג את ג'וטארו על ידי דיו שהשתלט על מוחו. לאחר שג'וטארו שיחרר אותו משליטתו של דיו, קאקיואין החליט להצטרף מסע להרוג את דיו ולהציל את הולי. בעל הסטאנד **היירופנט גרין/כהן ירוק (Hierophant Green)** אשר מסוגל לשלוט בבני אדם ולירות קריסטלי אנרגיה מידיו.
* **ז'אן פייר פולנארף (Jean Pierre Polnareff)** - איש צרפתי אשר יצא למסע למצוא את האיש בעל שתי הידיים הימניות שרצח את אחותו, אך דיו השתלט על מוחו. לאחר שהובס על ידי עבדול והשתחרר משליטתו של דיו, הצטרף לקבוצה כדי לסייע להם להגיע לדיו עד שימצא את רוצח אחותו שרי. בעל הסטאנד **סילבר צ'ריוט/מרכבה כסופה (Silver Chariot)** בעל דמות של סייף משוריין אשר נלחם בעזרת רפייר. שמו לקוח משמותיהם של השחקן הצרפתי ז'אן-פול בלמונדו והזמר הצרפתי מישל פולנארף.
* **איגי (Iggy)** - כלב לא חברותי מסוג בוסטון טרייר מניו יורק אשר נשלח על ידי קרן ספידווגון למצרים על מנת לעזור לקבוצה. בעל הסטאנד **דה פול/השוטה (The Fool)** אשר מסוגל לשלוט בחול. שמו לקוח משמו של הזמר איגי פופ.

#### דיו וסוכניו

* **דיו (נכתב כDIO החל מחלק זה)** - אויבם הוותיק של משפחת ג'וסטאר שחזר לחיים לאחר שהיה כלוא בתוך ארון קבורה במעמקי הים למשך מאה שנים. לאחר שחזר החליט לחזור לתוכניתו להשתלט על העולם בעזרת צבא של בעלי סטאנד וכאשר הוא מחזיק בגופו של ג'ונתן ג'וסטאר. קיבל את הסטאנד **העולם (The World)** המסוגל לעצור את הזמן לחמש שניות (בהמשך לתשע שניות), לאחר שפגש במכשפה אניה שהשתמשה בחץ וקשת המיוחדים.
* **גריי פליי (Gray Fly)** - איש זקן אשר נלחם בקבוצתו של ג'וטארו במטוס בוא טסו מבנגקוק למצרים. בעל הסטאנד **המגדל האפור (Tower of Gray)** אשר נראה כמו חיפושית אייל מפלצתית וגדולה שיכולה לעוף. שמו לקוח משמו של הזמר גלן פריי.
* **קפטן טניל המתחזה (Captain Tennille)** - מתנקש שנשלח להרוג את קבוצתו של ג'וטארו והתחזה לקפטן של הספינה עליה הם היו אמורים להפליג למצרים. בעל הסטאנד **ירח כחול כהה (Dark Blue Moon)** אשר מסוגל לשחות במהירות וביכולתו לנשום מתחת למים. שמו לקוח משם ההרכב המוזיקלי קפטן וטניל.
* **פוראבר (Forever)** - קוף אורנגאוטן בעל אינטליגנציה גבוהה. בעל הסטאנד **חוזקה (Strength)** אשר נראה ומתפקד כאוניית משא ענקית. שמו לקוח משם האלבום Wu-Tang Forever של הרכב ההיפ הופ וו טאנג קלאן.
* **דיבו המקולל (Devo The Cursed)** - שמאן אינדיאני אשר מנסה להרוג את פולנארף במלון בסינגפור. בעל הסטאנד **שטן חום (Ebony Devil)** אשר מעניק לו את היכולת להכניס את נשמתו לחפצים דוממים לאחר שהוא נפצע. שמו לקוח משמה של הלהקה דיבו.
* **ראבר סול (Rubber Soul)** - מתנקש אשר פוגש את הקבוצה במהלך שהותם בסינגפור כאשר הוא מתחזה לקאקיואין. בעל הסטאנד **ילו טמפרנס/מתינות צהובה (Yellow Temperance)** מין רפש צהוב אשר מעניק לו את היכולת לשנות צורה להתחזות לאנשים ולהדביק את הרפש על אנשים דבר אשר מאכל אותם לאט לאט. שמו לקוח משמו של האלבום Rubber Soul של להקת הביטלס.
* **ג'יי גייל (J. Geil)** - בנה של אניה המכשפה, שותפו של הול הורס והאיש שרצח את אחותו של פולנארף. בעל שתי ידיים ימניות כמו בדומה לאימו. נפגש עם קבוצתו של ג'וטראו בכלכותה. בעל הסטאנד **האיש התלוי (Hanged Man)** אשר קיים בעולם המראה ויכול לקפוץ בין דברים בעלי השתקפות ויכול לתקוף משם. שמו לקוח משמה של הלהקה ג'יי גילס באנד.
* **הול הורס (Hol Horse)** - קאובוי ושותפו של ג'יי גיל שנשלח לחסל את קבוצתו של ג'וטארו בכלכותה. בורח לאחר שג'יי גיל מת ומצוותת במשך במצרים יחד עם בואינגו ואף מנסה להרוג את דיו בעצמו. בעל הסטאנד **הקיסר (Emperor)** אשר הוא אקדח אשר מסוגל לירות מספר בלתי מוגבל של קליעים ונטב את כיוונם לאחר שנורו. שמו לקוח משמם של הצוות המוזיקאים הול ואוטס.
* **ננה(Nena)** - מתנקשת המנסה להרוג את ג'וזף ג'וסטאר בואראנסי. בעל הסטאנד **הקיסרית (Empress)** אשר יוצר טפיל חי גוף המטרה שלה אשר הולך וגדל עד שהוא מקבל צורה אנושית. שמה לקוח משמה של הזמרת הגרמנית ננה.
* **זיזי (ZZ)** - מנסה להרוג את הקבוצה כאשר הם נוסעים במכונית לפקיסטן. בעל הסטאנד **גלגל המזלות (Wheel of Furtune)** אשר נראה ומתפקד כמו מכונית. שמו לקוח משמה של הלהקה זיזי טופ.
* **אניה המכשפה (Enya The Hag)** - אמו של ג'יי גיל. מכשפה בעל שתי ידיים ימניות אשר ממשמשת כעוזרת הראשית של דיו. לאחר שבנה נהרג על ידי פולנארף, יצאה לנסות לחסל את קבוצת הצלבנים בעצמה אך נכשלה. בעלת הסטאנד **צדק (Justice)** בעל צורה של גולגולת העשויה מערפל, אשר יכול ליצור אשליות ולשלוט ביצורים אשר אניה פצעה כמו בובות על חוטים. שמה לקוח משמה של הזמרת האירית אניה.
* **סטילי דן (Steely Dan)** - מתנקש אשר פוגש את הקבוצה בפקיסטן כאשר הוא מתחזה למוכר קבב/שווארמה. הרג את אניה המכשפה לאחר שזו נכשלה להרוג את ג'וטארו וקובצתו. בעל הסטאנד **האוהבים (Lovers)** אשר בעל מראה של פרעוש בגודל מקרוסקופי שמסוגל להעביר כל תחושת כאב ופציעה שסטילי דן סופג אל המטרה שלו ולהכפיל פי כמה את הכאב של המטרה שלו וכך סטילי דן נשאר ללא פגע. נאמר על ידי סטילי דן שהסטאנד שלו הוא החלש בעולם אשר לא יכול להרים אפילו שערה. שמו לקוח משם הלהקה סטילי דן.
* **ארביה פאטס (Arabia Fats)** - מתנקש אשר מנסה להרוג את קבוצת הצלבנים כאשר הם מגיעים אל המדבר. איננו פוגש את הקבוצה פנים אל פנים אך הובס על ידי ג'וטארו. בעל הסטאנד **שמש (Sun)** אשר נראה ומתפקד כמו השמש. שמו לקוח משמו של הפסנתרן פאטס דומינו.
* **מאניש בוי (Mannish Boy)** - תינוק גאון אשר החבורה מנסה לעזור לו מבלי לדעת שהוא נשלח על ידי דיו. בעל הסטאנד **מוות 13 (Death 13)** אשר מכניס את כל מי שנרדם לידו לתוך עולם חלומות בוא הוא שולט. שמו לקוח משם השיר Mannish boy של הזמר מאדי ווטרס.
* **קמעו (Cameo)** - מתנקש אשר פוגש את הקבוצה באי בים האדום בוא הם אוספים את עבדול. בעל הסטאנד **פסק הדין (Judgement)** אשר מתנהג כמו ג'יני המגשים משאלות אך מעוות אותן. שמו לקוח משם הלהקה קמעו.
* **מידלר (Midler)** - תוקפת את הקבוצה של ג'וטארו כאשר הם שטים בצוללת אל מצרים. אינה פוגשת את הקבוצה פנים אל פנים אלא רק דרך הסטאנד שלה. בעלת הסטאנד **הכוהנת הגדולה (High Priestess)** אשר מסוגל לשנות צורה לכל או חפץ שאינו אורגני. כשהסטאנד "הכוהנת הגדולה" מתקרב אל מידלר הוא גדל ומתחזק ושיניו הופכות לקשות כיהלום. שמה לקוח משמה של הזמרת בט מידלר.
* **ונילה אייס (Vanilla Ice)** - הערפד האחרון שנוצר על ידי דיו, וגם המשרת הכי חזק ונאמן שלו. בעל הסטאנד **קרים/שמנת/קרם (Cream)** אשר נראה כמו שד אשר פיו משמש כשער לריק שמסוגל לשאוב לתוכו כל מה שנמצא בדרכו. בדרך כלל ונילה אייס נכנס לתוך הסטאנד שלו קרים ואז קרים אוכל את עצמו דבר אשר יוצר כדור שחור ששואב הכל החיסרון הוא שונילה אייס לא יכול לראות במצב הזה. שמו לקוח משמו של הראפר ונילה אייס. ונילה אייס הוא הדמות הראשונה ששם הסטאנד שלה הוא רפרנס מוזיקלי, כאשר שלו הוא ללהקה קרים.

#### תשעת אלי מצרים

* **נ'דול (N'Doul)** - המתנקש הראשון של דיו אותו הצלבנים פוגשים כשהם מגיעים למצרים. עיוור המשתמש ביכולות שמיעה מתקדמות על מנת להלחם. בעל הסטאנד **גב (Geb)** כמות מים קטנה אשר יכולה לשנות את צורתה, ובדרך כלל ימצא בצורה של יד. שמו לקוח משמו של הזמר הסנגלי יוסו נ'דור.
* **אוינגו ובואינגו (Oingo & Boingo)** - זוג אחים כאשר אוינגו הוא האח הבכור. מנסים להרוג בפעם הראשונה את הקבוצה באסואן כאשר אוינגו מתחזה לג'וטארו. לאחר שאוינגו יוצא מובס בואינגו משתף פעולה עם הול הורס אך נכשל בפעם השנייה. אוינגו הוא בעל הסטאנד **ח'נום (Khnum)** אשר מאפשר לו לשנות את צורתו את משקלו וריחו לאנשים אחרים ובואינגו הוא בעל הסטאנד **תחות (Tohth)** ספר מאנגה אשר מראה את העתיד בעזרת ציורים. שמם לקוח משם הלהקה אוינגו בואינגו.
* **אנוביס (Anubis)** - סטאנד ללא משתמש אשר כלוא בתוך חרב ומשתלט על כל אדם שמוצא אותה. נלחם בחבורה לאחר שהשתלט על מוחו של איכר בשם צ'אקה ופעם נוספת אחרי שהשתלט על מוחו של ספר בשם קאן. לאחר שהובס, החרב שבה אנוביס כלוא נזרקה לתוך נהר הנילוס. שמם של האנשים עליהם השתלט אנוביס נלקח משם הזמרת צ'אקה קאן.
* **מאריה (Mariah)** - מתנקשת שנלחמת בג'וזף ועבדול כאשר החבורה מגיעה אל לוקסור. בעל הסטאנד בסתת (Bastet) אשר מופיעה בצורה שקע חשמלי שכל מי שנוגע בו הופך למגנט אנושי. שמה לקוח משמה של הזמרת מריה קארי.
* **אליסי (Alessi)** - אדם סדיסטי אשר נלחם רק באנשים חלשים ממנו. בעל הסטאנד סת (Sethan) אשר בעל מראה של צל והופך את כל מי שבא איתו במגע לצעיר יותר. שמו לקוח משמה של הלהקה האחים אליסי.
* **דניאל ג'יי. ד'ארבי (Daniel J. D'Arby)** - מהמר מומחה ואחיו הגדול של טלנס. בעל הסטאנד **אוסיריס (Osiris)** אשר לוקח את הנשמה של כל מי שמפסיד בהימורים נגד דניאל או נתפס מרמה ומכניס אותה לאסימון הימורים. שמו לקוח משמו של הזמר טרנס טרנט ד'ארבי.
* **פט שופ (Pet Shop)** - בז אשר מתפקד כשומר השער לאחוזה של דיו. בעל הסטאנד **הורוס (Horus)** אשר מסוגל ליצור ולשלוט בקרח. שמו לקוח משם הלהקה פט שופ בויז.
* **טלנס טי. ד'ארבי (Telence T. D'Arby)** - המשרת של האחוזה של דיו ואחיו הצעיר של דניאל. בעל הסטאנד **אתום (Atum)** אשר מתפקד כגלאי אמת ומסוגל לקחת את הנשמות של כל מי שהפסיד לטלנס במשחק וידאו ולהפוך אותן לבובות. שמו לקוח משמו של הזמר טרנס טרנט ד'ארבי.

### היהלום בלתי שביר

* **ג'וסקה היגאשיקאטה (Josuke Higashikata)** - בנו של ג'וזף מרומן שניהל עם אישה יפנית ובעקבות זאת הוא דודו של ג'וטארו. ג'וסקה הוא נער צעיר שחי בעיירה מוריו עם חבריו, לאחר שאחד מחבריו נרצח על ידי רוצח סדרתי, הוא מתחיל במרדף למצוא את אותו רוצח ולהביא אותו לצדק. יש לו מנהג לקבל התקף זעם בלתי נשלט כאשר מישהו מעליב את התסרוקת שלו. בעל הסטאנד **היהלום המשוגע (Crazy Diamond)** המסוגל לתקן כולרפא כל דבר, חוץ מאת המשתמש שלו. שם הסטאנד שלו לקוח משם השיר Shine On You Crazy Diamond של להקת פינק פלויד.
* **קואיצ'י הירוסה (Koichi Hirose)** - תלמיד תיכון הגר בעיר מוריו. פגש את ג'וטארו כשהגיע לעיר והפך לבן ברית וחבר קרוב שלו ושל ג'וסקה. קיבל את הסטאנד שלו בעזרת החץ והקשת על ידי האחים ניג'ימורה במטרה שיקבל סטאנד שיהיה מסוגל להרוג את אביהם. בעל הסטאנד **הדים/הדהוד (Echoes)** אשר הוא בעל ארבע צורות: **אקו שלב 0**, הסטאנד עדיין נמצא בתוך הביצה שלו; **אקו שלב 1**, אקו נראה כמו מין תינוק לטאה מוזר עם זנב במקום רגליים אשר מסוגל להטמיע קול בתוך עצמים ואנשים; **אקו שלב 2**, אקו נראה יותר כמו ילד הוא קצת יותר גדול יש לו רגליים עכשיו ויש לו פגיון קטן בקצה של הזנב בצורה הזאת אקו מסוגל לתת תכונות חדשות לעצמים כאשר הוא רושם עליהם מילים; **אקו שלב 3**, אקו כבר נראה הרבה יותר כמו בן אדם עכשיו הוא כבר בגובה של המשתמש שלו קואיצ'י היכולת שלו מסוגלת להגדיל את המשקל של המטרה שלו ולמנוע ממנה לזוז. שם הסטאנד שלו לקוח משם השיר Echoes של להקת פינק פלויד.
* **אנג'ורו "אנג'לו" קאטאגירי (Anjuro "Angelo" Katagiri)** - פושע מבוקש שברח מהכלא והפך למשתמש סטאנד על ידי קאיצ'ו ניג'ימורה. הרג את סבו של ג'וסקה כנקמה על כך שהכניס אותו לכלא. בעל הסטאנד **שרשרת אקווה (Aqua Necklace)** אשר נראה כמו יצור עשוי מים המסוגל להשתלט על אנשים ולשנות צורה. שמו לקוח משם המלחין אנג'לו בדלמנטי ושם הסטאנד שלו לקוח משם האלבום Aqua של הלהקה אסיה.
* **אוקיאסו ניג'ימורה (Okuyasu Nijimura)** - חברו ושכנו של ג'וסקה, אוקיאסו הוא נער בעל רמת משכל נמוכה והוא יודע זאת. פגש את ג'וסקה כאויב במקור כאשר עזר לאחיו הגדול קאיצ'ו להפוך את קואיצ'י למשתמש סטאנד על מנת למצוא מישהו שיוכל להרוג את אביהם. בעל הסטאנד **היד (The Hand)** אשר יכול למחוק מהיקום כל דבר החל מעצמים פיזיים האוויר עצמו ואפילו מרחק. שם הסטאנד שלו לקוח משם הלהקה הבנד (The Band).
* **קאיצ'ו ניג'ימורה (Keicho Nijimura)** - אחיו הגדול של אוקיאסו. האחראי ליצירתם של משתמשי הסטאנד בעיר מוריו בעזרת החץ והקשת על מנת למצוא אחד שיוכל להרוג את אביו. נרצח על ידי רד הוט צ'ילי פפר. בעל הסטאנד **באד קומפני/חבורה רעה (Bad Company)** שהוא צבא של חיילים, מסוקים וטנקים מיניאטורים. שם הסטאנד שלו לקוח משמה של הלהקה Bad Company.
* **רוהאן קישיבה (Rohan Kishibe)** - אמן מאנגה מפורסם אשר גר במוריו, ואדם גאוותני ויהיר במיוחד. לפי דבריו, מטרתו בעולם היא ליצור את המאנגה הטובה ביותר ושאנשים יקראו אותה, הוא מנסה להשיג את מטרה זו בכך שהוא משיג השראה מהמציאות ורואה אותה כחומר הגלם הטוב ביותר למאנגה. עקב זאת הוא תוקף את קואיצ'י בעזרת הסטאנד שלו, **דלת גן העדן (Heaven's Door)** היכול להפוך יצורים חיים (בעיקר בני אדם) לספרים אשר הוא יכול לקרוא את זכרונותיהם, לשנותם, לקרוע מהם דפים ולגרום להם לעשות דברים נגד רצונם על ידי זה שהוא כותב שם דברים. לאחר שג'וסקה מביס אותו בקרב, הוא הופך לחבר טוב של קואיצ'י אך עדיין נוטר טינה לג'וסקה על כך שתקף אותו. בהמשך הוא עוזר לג'וסקה וחבריו למצוא את יושיקאגה קירה, זאת לאחר שהתגלה כי קירה הוא זה שרצח נערה שהקריבה את עצמה למענו כשהיה תינוק. שם הסטאנד שלו לקוח מן השיר "Knockin' on Heaven's Door" של בוב דילן.
* **יושיקאגה קירה (Yoshikage Kira)** - רוצח סדרתי בעל פטיש לכפות ידיים אשר גר במוריו במשך שנים רבות ורצח 48 נשים שונות ולקח את כפות ידיהן עקב הפטיש שלו. לאחר ששיגיצ'י לקח בטעות שקית שהכילה יד של קורבן שלו, הוא רוצח אותו. בעל הסטאנד **המלכה הקטלנית (Killer Queen)** אשר מסוגל להפוך כל דבר שבה הוא נוגע לפצצה. לסטאנד של קירה יש עוד שתי יכולות: **התקף לב מוחלט (Sheer Heart Attack)**, טנק קטן ועמיד מאוד אשר יוצא מהיד של המלכה הקטלנית שנמשך לחום הכי גבוה בסביבתו, ומתפוצץ במגע איתו; **אוכל אבק (Bites The Dust)**, היכולת להחזיר את הזמן שעה אחורה וכל פעם שעוברת שעה הזמן זז שעה אחורה שוב וכל מה שקרה אחרי שהיכולת הופעלה יקרה עוד פעם אחרי שהיכולת תופעל שוב אלא אם כן קירה יבטל את היכולת. שם הסטאנד שלו ויכולותיו לקוחים מן השירים "Killer Queen", "Sheer Heart Attack", Another One Bites the Dust של הלהקה "קווין".
* **יושיהירו קירה (Yoshihiro Kira)**- אביו של יושיקאגה קירה. אחרי שמת הפך לרוח רפאים ורדף את הבית הקודם של הבן שלו להגן על סודותיו של יושיקאגה. אחרי שהובס על ידי ג'וטארו ונתקע בתוך תמונה יושיהירו לקח את חץ הסטאנדים והקים חבורה של משתמשי סטאנד בניסיון להגן על בנו. מת בפעם השנייה והאחרונה על ידי זה שבנו פוצץ אותו בטעות. בעל הסטאנד **אבא לב אטום (Atom Heart Father)** אשר מאפשר לו לחיות בתוך תמונות כך שכל מה שהוא מבצע בתוך התמונה קורה גם בעולם האמיתי. שם הסטאנד שלו לקוח מהאלבום Atom Heart Mother של להקת פינק פלויד.
* **אקירה אוטואישי (Akira Otoishi)**- גיטריסט ופושע שהפך למשתמש סטאנד על ידי האחים ניג'ימורה בניסיון למצוא מישהו שיוכל להרוג את אביהם. הרג את קאיצ'ו גנב ממנו את חץ הסטאנד וניסה להרוג את ג'וטרו על מנת שיוכל להמשיך לבצע פשעים. בעל הסטאנד **רד הוט צ'ילי פפר/פלפל צ'ילי חם ואדום (Red Hot Chili Pepper)** אשר מסוגל לספוג ולהשתמש בחשמל ואף לנוע בתוך כבלי חשמל. שם הסטאנד שלו לקוח משם הלהקה רד הוט צ'ילי פפרס.
* **ראימי סוגימוטו(Reimi Sugimoto)**- רוח רפאים של נערה שנרצחה על ידי קירה שרודפת את אחת הסמטאות של מוריו יחד עם הרוח של הכלב שלה, ארנולד. פגשה את קואיצ'י ורוהאן וביקשה מהם למצוא את הרוצח שלה על מנת שתוכל לנוח על משכבה בשלום ולעבור לעולם הבא. הצילה אות רוהאן כשהיה תינוק כאשר קירה הגיע לביתה ורצח אותה ואת משפחתה. שמה ושם הכלב שלה לקוחים מהשירים See Emily Playו- Arnold Layne של להקת פינק פלויד.

### הרוח המוזהבת

* **ג'יורנו ג'יובאנה (Giorno Giovanna)** - בנו של דיו שהפרה אישה יפנית בעזרת גופו של ג'ונתן ג'וסטאר. ג'יורנו (במקור, **הארונו שיאובנה**) הוא נער בן 15 שגר בעיר נאפולי שבאיטליה ולאחר שהוא רואה כיצד סחר הסמים בעיר פוגע בתושבים שבה, הוא מחליט להצטרף למאפיה הנפוליטנית שבעיר ששמה "פאסיונה" (Passione) על מנת לעצור את סחר הסמים בה ולהשתמש בכוחה הרב למעשים טובים. בעל הסטאנד **ניסיון הזהב (Gold Expirience)** היכול ליצור יצורים חיים וכדומה מחפצים דוממים, בהמשך גם איברי גוף המאפשרים לג'יורנו לרפא את חברי הצוות שלו. שם הסטאנד שלו לקוח משם האלבום The Gold Experience שחל הזמר פרינס.
* **ברונו בוצ'ראטי (Bruno Bucciarati)**- חבר בפאסיונה אשר מחליט לעזור לג'יורנו להצטרף למאפיה על מנת להפיל את הבוס שלה ולעצור את סחר הסמים בעקבות תקרית מעברו שגרמה לו לתעב סמים. מנהיג צוות משל עצמו המכונה "צוות בוצ'ראטי". הופך לקאפו של המאפיה לאחר שקאפו בשם **פולפו** מתאבד (בפועל הוא נרצח על ידי ג'יורנו). בעל הסטאנד **אצבעות דביקות (Sticky Fingers)** המאפשר לו לשים ריצ'רצ'ים על כל דבר שהוא רוצה ובכך לעבור דרכו או להסתיר בתוכו חפצים שונים. שם הסטאנד שלו לקוח משם האלבום Sticky Fingers של להקת הרולינג סטונז.
* **גווידו מיסטה (Guido Mista)**- האקדוחן בכנופיה של בוצ'ראטי. מיסטה הוא נער בן 18 אשר אהב לחיות חיים פשוטים ורגועים, זאת עד שראה אדם תוקף אישה בתוך מכונית בניסיון לאנוס אותה, מיסטה מחליט להציל את האישה ובכך מעיר את הסטאנד שלו, **סקס פיסטולס (Sex Pistols)** שישה יצורים דמויי קליעים אשר יכולים לנווט את כיוון הקיעים אותם הוא יורה מאקדחו. למיסטה יש מקרה רציני של טטרהפוביה (פחד מהספרה 4) והוא מקבל החלטות של חיים ומוות על פי פוביה זו. שם הסטאנד שלו לקוח משמה של להקת הפאנק סקס פיסטולס.
* **נראנצ'יה גירגה (Narancia Ghirga)**- התצפיתן בצוות של בוצ'ראטי. נראנצ'יה הוא נער בן 17 אשר איבד את אימו למחלת עין קטלנית ורומה על ידי חברו הטוב ביותר בשביל לשבת בכלא במקומו. בוצ'ראטי הציל אותו מחיי הרחוב, ולמרות שאמר לו בשום פנים ואופן לא להצטרף למאפיה הוא הלך בסודיות למבחן ההצטרפות לפאסיונה וקיבל את הסטאנד שלו, **אירוסמית' (Aerosmith)**, מטוס קטן בעל מקלע קטן ורדאר המאתר פחמן דו-חמצני. שם הסטאנד שלו לקוח משם הלהקה אירוסמית'.
* **לאונה אבאקיו (Leone Abbacchio)**- דרכה של הכנופיה לצפות באירועי העבר. אבאקיו הוא אדם בן 21 אשר חיפש צדק במשך נעוריו ובעקבות זאת הצטרף למשטרה האיטלקית על מנת לשרת את הציבור, אך מהר מאוד התגלה לו כי המשטרה מושחתת וחסרת תועלת ויום אחד כאשר הוא לקח שוחד בעצמו, האדם שנתן לו שוחד ניסה לירות בו, אך שותפו של אבאקיו נהרג במקומו. בעקבות האשמה שהרגיש אבאקיו פרש מהמשטרה וחי חיים חסרי תועלת עד שבוצ'ראטי מצא אותו והציע לו להצטרף אליו. בעל הסטאנד **מודי בלוז (Moody Blues)** היכול לנגן ולשדר אירועים אשר קרו בעבר ולהמחישם. שם הסטאנד שלו לקוח משם הלהקה המודי בלוז.
* **פאנאקוטה פוגו (Pannacota Fugo)**- הכוח ההרסני ביותר בכנופיה של בוצ'ראטי. פוגו הוא נער בן 16 בעל רמת איי קיו העומדת על 152 אשר נזרק מביתו לאחר שתקף בעוצמה פרופסור שהטריד אותו מינית ונמצא על ידי בוצ'ראטי כאשר השתמש בחוכמתו על מנת להשיג אוכל ממסעדות. לפוגו יש סף עצבים נמוך מאוד והוא בעל בעיות זעם קשות. ניתן לראות זאת בסטאנד המסוכן שלו, **ערפל סגול(Purple Haze)** היכול לשחרר וירוס בטווח קצר המסוגל להרוג כל יצור חי בכמה שניות בלבד, הוירוס אינו יודע להבדיל בין אויב לחבר ולכן פוגו לא משתמש בו הרבה. שם הסטאנד שלו לקוח מהשיר Purple Haze של הזמר ג'ימי הנדריקס.
* **טריש אונה (Trish Una)**- טריש היא נערה בת 15 ובתו של הבוס המסתורי של פאסיונה. בוצ'ראטי והצוות שלו מקבלים משימה לשמור עליה ממתנקשים בדרך אל הבוס בוונציה. טריש היא נערה מפונקת ששותה רק מים מצרפת ושמה בושם של ג'יבנשי. בהמשך, לאחר שהבוס מנסה לרצוח אותה על מנת לשמור על זהותו סודית, היא מצטרפת באופן לא רשמי לכנופיה של בוצ'ראטי ומעוררת את הסטאנד שלה, **ספייס גירל (Spice Girl)** המסוגל לרכך כל דבר שהוא נודע בו ובכך להפוך אותו ליותר עמיד מיהלום. שם הסטאנד שלה לקוח משם הלהקה ספייס גירלז.
* **קוקו ג'ומבו (Coco Jumbo)**- החדר הבטוח של הצוות. צב שניתן במתנה לצוות על ידי הבוס. קוקו ג'ומבו מחזיק בסטאנד בשם **מר.נשיא (Mr. President)** שהוא מעיין חדר קטן אשר נמצא בתוך מפתח המוטבא על השריון שלו. משמש את הצוות בתוך חדר בטיחות במהלך המשימה. שמו ושם בסטאנד שלו לקוח משם הלהקה Mr. President ושירם Coco Jamboo.

#### פאסיונה

* **לוקה (Luca)**- חבר בפאסיונה והאחראי על כל בדברים הלא חוקיים שמתרחשים בשדה התעופה של נאפולי. ניסה להרוג את ג'יורנו לאחר שגילה אותו פועל בטריטוריה שלו בלי לשלם. מכונה " לוקה עין דולפת" בעקבות העין הימנית שלו דומעת באטופן תמידי. שמו לקוח מהשיר Luka של הזמרת סוזן וגה.
* **פולפו (Polpo)**- קאפו בפאסיונה אשר חי בבית הכלא של נאפולי ואחראי לבחון חברים חדשים לפאסיונה. נתן לג'יורנו מצית דולקת והורה לא להשאיר אותה דולקת במשך עשרים וארבע שעות כמבחן קבלה. כאשר המצית נכבתה והודלקה מחדש, הדבר הפעיל את הסטאנד שלו **שבת שחורה (Black Sabbath)** אשר נע רק בתוך צללים ובעל חץ סטאנד אשר הורג אנשים שאינם ראויים לקבל אחד. לאחר המבחן נהרג על ידי ג'יורנו כנקמה על כך שאיש זקן ותמים נהרג בגלל המבחן. שם הסטאנד שלו לקוח משם הלהקה בלאק סבאת'.
* **מאריו זוכארו (Mario Zucchero)**- חבר בפאסיונה ושותפו של סלה. תקף את הצוות על ספינה בדרכם לאי קאפרי על מנת לקחת את האוצר של פולפו. בעל הסטאנד **מכונה רכה (Soft Machine)** אשר יכול לגרום לחפצים ובני אדם להתכוון ול"התרוקן" מאווויר כמו בלון. שם הסטאנד שלו לקוח משמה של הלהקה הבריטית סופט מאשין.
* **סלה (Sale)**- חבר בפאסיונה ושותפו של מאריו זוכארו. נלחם במיסטה וג'יורנו באי קאפרי כשניסה לגלות מהם איפה נמצא אוצר של פולפו. בעל הסטאנד **עבודת יצירה (Kraft Work)** המסוגל לשלוט באנרגיה קינטית של עצמים ואף לנעול אותם במקום בלי יכולת לזוז. שם הסטאנד שלו לקוח משמה של הלהקה הגרמנית קרפטוורק.
* **פריקולו (Pericolo)**- קאפו בפאסיונה. פגש את הצוות על מנת לקחת מהם את האוצר של פולפו, להעניק לבוצ'ראטי את תואר הקאפו ולהתיל עליהם את המשימה ללוות את טריש לוונציה. בניגוד לרוב חברי פאסיונה, לפריקולו אין כוח סטאנד. שמו לקוח משמו של הזמר פרי קומו.

#### צוות המתנקשים לה סקוודרה (La Squadra Esecuzioni)

* **פורמג'יו (Formaggio)**- עקב ונלחם בנאראנצ'יה על מנת לגלות היכן צוות בוצ'ראטי מסתירים את טריש. בעל אישיות נינוחה ואינו מפחד להתבדח ולחשוף את עצמו מול המטרות שלו. בעל הסטאנד **רגלים קטנות (Little Feet)** אשר יכול לכוון כל יצור חי או חפץ שהציפורן שלו חותכת. נהרג על ידי נאראנצ'יה. שם הסטאנד שלו לקוח משם הלהקה ליטל פיט.
* **אילוסו (Illusu)**- פוגש את צוות בוצ'ראטי בחורבות פומפיי ומנסה למצוא לפניהם את המפתח שהבוס השאיר. בעל הסטאנד **איש במראה (Man in the Mirror)** אשר יכול להכניס את אילוסו ואנשים אחרים אל "עולם המראה", גרסה הפוכה של העולם האמיתי, דרך השתקפויות. נהרג על ידי הוירוס של שהסטאנד של פוגו שיחרר. שם הסטאנד שלו לקוח משם השיר Man in the Mirror של מייקל ג'קסון.
* **פרושוטו (Prosciutto)**-שותפו של פשי. מתנקש קר ורציני אשר נלחם בצוות בוצ'ראטי על הרכבת לוונציה. בעל הסטאנד **מת אסיר תודה (The Grateful Dead)** בעל היכולת לגרום לאנשים להזדקן במהירות כאשר הדרך היחידה למנוע זאת היא לשמור על חום גוף נמוך. שם הסטאנד שלו לקוח משם הלהקה גרייטפול דד.
* **פשי (Pesci)**- שותפו של פרושוטו. מתנקש פחדן וחסר ביטוחן עצמי. נלחם בצוות בוצ'ראטי על הרכבת לוונציה. בעל הסטאנד **ילד חוף (Beach Boy)**, חכת דיג אשר מסוגלת לתפוס כל דבד ומסוגלת לעבור דרך עצמים מוצקים. שם הסטאנד שלו לקוח משם הלהרה הביץ' בויז.

### תוספת

* הסופר ויוצר הקומיקס, הירוהיקו אראקי, הוא חובב מושבע של מוזיקה, אופנה ואומנות, אשר באים לידי ביטוי בג'וג'ו; דמויות רבות נקראות על שם אומנים ולהקות (שושלת זפלי, דיו, אסידיסי, ג'אן פייר פולנארף), ואף את השמות של יכולות הסטנד של הדמויות, אשר מן החלק הרביעי והלאה, נקראות על שם להקות, אלבומים ושירים, כמו Crazy Diamond, Highway Star, King Crimson, Sticky Fingers וכדומה, וההשפעות של עולם האופנה על הבגדים של הדמויות לובשות, והפוזות הייחודיות לסדרה, הן ניכרות. יש אפילו דמויות בסדרה שמבנה הגוף שלהן מבוסס על פסלים מסוימים